KOMISSION ASETUS (EY) N:o 2858/94, annettu 25 päivänä marraskuuta 1994, klementiinien viitehinnan vahvistamisesta markkinointivuodeksi 1994/1995



Virallinen lehti nro L 303 , 26/11/1994 s. 0012 - 0013

Suomenk. erityispainos Alue 3 Nide 63 s. 0031

Ruotsink. erityispainos Alue 3 Nide 63 s. 0031



KOMISSION ASETUS (EY) N:o 2858/94, annettu 25 päivänä marraskuuta 1994, klementiinien viitehinnan vahvistamisesta markkinointivuodeksi 1994/1995 EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1), sellaisena kuin se on viimeksi muutettuna komission asetuksella (EY) N:o 2753/94(2), ja erityisesti sen 27 artiklan 1 kohdan, sekä katsoo, että asetuksen (ETY) N:o 1035/72 23 artiklan 1 kohdan mukaisesti koko yhteisössä voimassa olevat viitehinnat vahvistetaan vuosittain ennen markkinointivuoden alkua, klementiinien tuotannon tärkeyden yhteisössä huomioon ottaen on tarpeen vahvistaa tälle tuotteelle viitehinta, tietyn tuotantovuoden aikana korjattuja klementiinejä pidetään kaupan lokakuusta seuraavan vuoden toukokuun 15 päivään; markkinointivuoden alussa ja lopussa markkinoille saatetut määrät edustavat vain vähäistä osuutta koko markkinointivuoden aikana kaupan pidetystä tonnimäärästä; viitehinnat olisi näin ollen vahvistettava vasta 1 päivästä joulukuuta alkaen seuraavan vuoden helmikuun loppuun asti, viitehinnan vahvistaminen yhtenäisen suuruiseksi koko markkinointivuodeksi vaikuttaa yhteisön kyseisen tuotteen markkinoiden erityispiirteisiin nähden sopivimmalta ratkaisulta, asetuksen (ETY) N:o 1035/72 23 artiklan 2 kohdan b alakohdan mukaisesti viitehinnat vahvistetaan edeltävän markkinointivuoden tasolle, korotettuna seuraavilla tekijöillä sen jälkeen, kun niistä on vähennetty mainitun artiklan 2 a kohdassa tarkoitettu summa ja yhteisön tuotteiden edeltävän markkinointivuoden kiinteät kuljetuskustannukset tuotantoalueilta yhteisön kulutuskeskuksiin: - tuotantokustannusten lisäys hedelmä- ja vihannesalalla sen jälkeen, kun siitä on vähennetty tuottavuuden kasvu, - 2 a kohdassa tarkoitettu summa, - kiinteät kuljetuskustannukset kyseisenä markkinointivuonna; näin saatu taso ei saa kuitenkaan saman 23 artiklan mukaisesti ylittää kunkin jäsenvaltion tuottajahintojen aritmeettista keskiarvoa korotettuna 2 a kohdassa tarkoitetulla summalla ja kyseisen markkinointivuoden kuljetuskustannuksilla sen jälkeen, kun näin saatuun summaan on lisätty tuotantokustannusten lisäys, josta on vähennetty tuottavuuden kasvu; viitehinta ei saa myöskään olla alempi kuin edeltävän markkinointivuoden viitehinta, tuottajahintojen on vastattava niillä tuotantoalueilla, joilla huomattavaa osaa koko vuoden tai osan vuotta aikana kaupan pidetystä tuotannosta edustavien ja kauppakunnostuksen osalta määriteltyjä vaatimuksia vastaavien tuotteiden ja lajikkeiden hinnat ovat alhaisimmat, sijaitsevilla edustavilla markkinoilla kaupallisilta ominaisuuksiltaan määritellyn kotimaisen tuotteen osalta viitehinnan vahvistamista edeltävän kolmen vuoden aikana todettujen hintojen keskiarvoa; todettujen hintojen keskiarvoa edustavien markkinoiden hintojen keskiarvot on vahvistettava ottamatta huomioon hintoja, joita voidaan pitää liian korkeina tai liian alhaisina näillä markkinoilla todettuihin tavanomaisiin heilahteluihin nähden, ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Tuoreiden klementiinien (CN-koodi ex 0805 20 10) ecuina 100 nettokilogrammaa kohti ilmaistu viitehinta markkinointivuodeksi 1994/1995 vahvistetaan I laatuluokkaan kuuluvien pakattujen kaiken kokoisten tuotteiden osalta seuraavasti: 1 päivän joulukuuta 1994 ja 28 päivän helmikuuta 1995 välisenä aikana: 59,57. 2 artikla Tämä asetus tulee voimaan 1 päivänä joulukuuta 1994. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 25 päivänä marraskuuta 1994. Komission puolesta René STEICHEN Komission jäsen (1) EYVL N:o L 118, 20.5.1972, s. 1 (2) EYVL N:o L 292, 12.11.1994, s. 3